The oak tree in history and its legacy in the Western Cape | Kemp | South African Journal of Cultural History
Die vermaarde eikeboom het 'n belangrike invloed in antieke en onlangse tye op die wel en wee van die mensdom uitgeoefen. Met die koms van die Nederlanders na die Kaap in die middel van die sewentiende eeu het die eikeboom saamgekom en gesorg vir 'n nalatenskap op ons sosiale en kulturele landskap.
'n Oorsig van die oorsprong, waarde en geskiedenis van dié boom word in die eerste deel van die opstel gegee. In die tweede deel word die koms en vestiging aan die Kaap, die verspreiding na die binneland en die agteruitgang daarvan as 'n bosboom behandel. Derdens kry die omskakeling van 'n bos- na 'n stadsboom en die gevolglike bydrae tot ons historiese en argitektoniese erfenis aandag.
Die opstel maak staat op 'n mengsel van primêre, sekondêre asook populêre bronne soos webbladsye en gewone literatuur en is nie botanies-wetenskaplik nie. Waar toepaslik, word wetenskaplike name van bome egter gegee.
SA Journal of Cultural History Vol.16(2) 2002: 66-93